《送王专著作之任犀浦》
宋代·魏野

西山宰字选清强，东观修文辍佐郎。濯锦江边趋郡府，浣花溪上问封疆。

半年讼必消民境，数月歌应彻帝乡。百里旧闻风物好，公馀遥想入篇章。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。